198 PHENOMENA UNIVERSI. 



MONITUM. 



MOTUS condensationis in aqua, aut acre, aut 

 similibus, per verberationem sive impulsionem mani- 

 festus est. Is hujusmodi est. Ae ris vel aquae partes, 

 quanto ab impulsu primo seu verbere remotiores 

 sunt, tanto infirmius impetuntur et tardius cedunt ; 

 quanto autem propius, tanto fortius et velocius ; 

 unde necessario fit, ut anterior aer celerius fugiens 

 posteriorem tardius se expedientem consequatur, 

 atque boc modo coe ant. Postquam autem ex ea 

 coitione major provenerit condensatio, quam natura 

 patitur, corpora aquae vel ae ris ut se aperiant, et 

 laxent, resiliunt, et revertuntur. 



HISTORIA. 



FACIES aquas atque omnis fluidi ab agitatione et 

 perturbatione insequalis est, idque insequalitate mo- 

 bili et successiva, quousque aqua debitam recuperet 

 eonsistentiam, et pressura liberetur ; ut in undis ma- 

 ris, et fluviorum, etiam postquam vend conciderint, 

 et in omni aqua quovis modo turbata. 



Neque dubium est, quin et similis inasqualitas 

 versetur in ventis, qui et ipsi in morem fluctuum se 

 volvunt ; neque vel cessante prima violentia se su- 

 bito recipiunt in tranquillitatem ; nisi quod in undu- 

 latione ae ris non intervenit motus gravitatis, qui in 

 aqua cum motu liberationis a pressura conjungitur. 



Lapis super aquam lateraliter jactus (ut pueri 

 ludendo solent) exilit, atque iterum et saspius cadit, 



